open-index/open-wikipedia-markdown huggingface dataset:
Βαρδαλή Φθιώτιδας

Το **Βαρδαλή** είναι ημιορεινός οικισμός της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Αξιοθέατα
Η Βαρδαλή βρίσκεται στα βόρεια όρια με την Περιφερειακή Ενότητα Λάρισας και την Περιφερειακή Ενότητα Καρδίτσας σε απόσταση 15 χλμ. Β. από τον Δομοκό, 49 χλμ. από τη Λαμία, 22 χλμ. ΝΔ. από τα Φάρσαλα και 44 χλμ. ΝΑ. από την Καρδίτσα. Είναι κτισμένη στη νότιες άκρες του Θεσσαλικού κάμπου και τους δυτικούς πρόποδες του όρους Ναθράκι σε υψόμετρο 200 μέτρα. Δυτικά είναι η Σοφιάδα με την οποία παρεμβάλλεται ανάμεσα η ΕΟ Λαμίας - Λάρισας, βορειοδυτικά το Νέο Μοναστήρι, νοτιοανατολικά το Πετρωτό και νότια το Πουρνάρι. Εντός των ορίων του χωριού και κοντά στο Νέο Μοναστήρι υπάρχει ο τεχνητός γήλοφος "Κουτρουλού Μαγούλας" όπου έχει ανασκαφεί οικισμός της Μέσης Νεολιθικής περιόδου (6000 - 5800 π.Χ. περίπου) ενώ κατά την Ύστερη Εποχή του Χαλκού (15ος -14ος αιω. π.Χ.) και κατά τον 12ο αιώνα χρησιμοποιήθηκε για ταφές. Ο αρχαιολογικός χώρος έχει έκταση περίπου 37 στρέμματα, το ύψος του λόφου είναι 6.6 μ. περίπου και τα ευρήματά του θεωρούνται ιδιαίτερα σημαντικά (τα ειδώλια της Κουτρολού Μαγούλας). Τα 300 και πλέον προϊστορικά πήλινα ειδώλια που είχαν βρεθεί μέχρι το 2013 αποτελούσαν μια από τις μεγαλύτερες σε αριθμό συλλογή εκείνης της περιόδου είχαν καταχωρηθεί στον κατάλογο με τα σημαντικότερα αρχαιολογικά ευρήματα του 2013.

## Ιστορία
Η ονομασία του χωριού προέρχεται από το όνομα Βάρδαλη ο οποίος υπήρξε αυλικός αξιωματικός την εποχή που αυτοκράτορας του Βυζαντίου ήταν ο Αλέξιος Α΄ Κομνηνός και ο οποίος στρατοπέδευσε στην περιοχή όταν ως επικεφαλής βυζαντινών στρατευμάτων πολεμούσε στη Λάρισα τον Βοημούνδο Α΄, αρχηγό των Νορμανδών. Την περίοδο της τουρκοκρατίας το χωριό μαζί με τα γύρω κτήματα (όπως και η ευρύτερη περιοχή) ήταν τσιφλίκι Τούρκων Κονιάρηδων, οι οποίοι λίγο πριν την παραχώρηση περιοχών της Θεσσαλίας στο τότε Ελληνικό Βασίλειο (με βάση τη συμφωνία της Κωνσταντινούπολης -1881) τα πούλησαν στον Γεώργιο Μαραθέα από τη Ρουμανία που ήρθε στην περιοχή γύρω στα 1860.Η βαρδαλή αναφέρεται επίσημα το 1883 στο ΦΕΚ 126Α - 02/04/1883 να προσαρτάται στον τότε δήμο Θαυμακών και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί την τοπική κοινότητα Βαρδαλής που υπάγεται στη δημοτική ενότητα Θεσσαλιώτιδος του Δήμου Δομοκού και σύμφωνα με την απογραφή του 2011 έχει πληθυσμό 285 κατοίκους.

## Εξωτερικοί σύνδεσμοι

* Κουτρουλού Μαγούλας: Στο φως εντυπωσιακό κτήριο της Μέσης Νεολιθικής εποχής από το https://www.protothema.gr/
* Τσιφλίκι και οικογένεια Μαραθέα από τον ιστότοπο http://amfictyon.blogspot.com/
* Νεολιθικός οικισμός Κουτρουλού Μαγούλας, Φθιώτιδα στο https://www.youtube.com/

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Στέφανος (κόμης της κόρτης)

Ο **Στέφανος** ήταν βυζαντινός στρατιωτικός του 11ου αιώνα με το αξίωμα του κόμη της κόρτης.

0 Στέφανος είναι γνωστός από χειρόγραφο σιγίλιο που χρονολογείτε το 11ο αιώνα και υπέγραψε μαζί με άλλους ως μάρτυρας. Το σιγίλιο, που βρίσκεται στην Νάπολη, αφορούσε την πώληση κτισμάτων στην πόλη της Βάρεως, έδρα του κατεπάνω Ιταλίας, από τον Βασίλειο του Κρομμύδου.

Στο έγγραφο ο Στέφανος υπέγραψε ως εξής : *+ στεφανος κομης κορτης υπεγραψα ιδιοχειρος *.

## Παραπομπές


Κατηγορία:Κόμητες της Κόρτης
Κατηγορία:Βυζαντινοί του 11ου αιώνα
Πάρδος (κόμης της κόρτης)

Ο **Πάρδος** ήταν βυζαντινός στρατιωτικός αξιωματούχος του 9ου αιώνα με τιο αξίωμα του κόμη της κόρτης.

Ο Πάρδος είναι γνωστός από μολυβδόβουλο που βρέθηκε στην περιοχή της Σπάρτης, και πιθανολογείται ότι ήταν κόμης της κόρτης του Θέματος Πελοποννήσου. Το αξιβμά του ήταν από τα ανώτερα, υπαγόμενος στον στρατηγό του θέματος, και συνήθως αναλάμβανε τις ειδικές επηχειρήσεις. 

## Παραπομπές


Κατηγορία:Κόμητες της Κόρτης
Κατηγορία:Βυζαντινοί του 9ου αιώνα
Εθνική Ελλάδας Κ-18 (ποδόσφαιρο ανδρών)

Η **Εθνική ομάδα ποδοσφαίρου Ελλάδας κάτω των 18 ετών** είναι γνωστή ως **Εθνική Νέων** αλλά και ως **Εθνική Κ-18** (κάτω των 18). Περιλαμβάνει στη σύνθεσή της ποδοσφαιριστές που δεν έχουν συμπληρώσει τα 18 χρόνια κατά την έναρξη του ευρωπαϊκού πρωταθλήματος Νέων. οι Εθνικές ομάδες Νέων αποτελούνταν από ποδοσφαιριστές κάτω των 18 ετών (Κ-18) σύμφωνα με τον σχετικό κανονισμό των ΟΥΕΦΑ-ΦΙΦΑ.

Κατηγορία:Εθνικές ομάδες ποδοσφαίρου Κ-19 Ευρώπης
Κατηγορία:Εθνική Ελλάδας (ποδόσφαιρο)
Κατηγορία:Ποδόσφαιρο νέων ανά χώρα
Γερακλί Φθιώτιδας

Το **Γερακλί** είναι μικρό ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Το Γερακλί βρίσκεται προς τα βόρεια όρια με την Περιφερειακή Ενότητα Λάρισας και Περιφερειακή Ενότητα Καρδίτσας. Απέχει 8 χλμ. Α.-ΒΑ. από τον Δομοκό, 42 χλμ. Β.-ΒΔ. από τη Λαμία και είναι κτισμένο στους νοτιοδυτικούς πρόποδες του όρους Ναθράκι σε υψόμετρο 360 μέτρα. Η ονομασία του προέρχεται από την τουρκική λέξη *"Γερακ-λί"* που σημαίνει τόπος του γερακιού. Ως οικισμός αναφέρεται επίσημα, μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση την συμφωνία της Κωνσταντινούπολης -1881), το 1883 στο ΦΕΚ 126Α - 02/04/1883 να προσαρτάται στον τότε δήμο Θαυμακών. Το 1946 με το ΦΕΚ 290Α - 26/09/1946 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης μαζί με τον ακατοίκητο Σταθμό Δομοκού αποτελούν την τοπική κοινότητα Πουρναρίου που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 24 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Φλάβιος Λούκιος

Ο  **Φλάβιος Λούκιος** (Flavius Lucius) ήταν βυζαντινός, αυλικός, πολιτικός αξιωματούχος του 5ου αιώνα.

Το 408 ήταν Κόμης των θείων θησαυρών στην ανατολική αυλή. Το 413 ήταν ύπατος μαζί με τον Ηρακλειανό, αλλά το όνομά του καταγράφεται μόνο σε ανατολικές επιγραφές.

## Παραπομπές


## Πηγές
* Jones, Arnold Hugh Martin, John Robert Martindale, John Morris, "Fl. Lucius 3", Prosopography of the Later Roman Empire, Volume 2, Cambridge University Press, 1992, ISBN 0-521-20159-4, p. 692.

Κατηγορία:Βυζαντινοί του 5ου αιώνα
Κατηγορία:Κόμητες των θείων θησαυρών
Κατηγορία:Ύπατοι της Ρωμαϊκής Αυτοκρατορίας
Μονίσα Κάλτενμπορν

Η **Μονίσα Κάλτενμπορν**(γεν. στο Ντεχραντούν της Ινδίας στις 10 Μαΐου του 1971) είναι η τέως επικεφαλής της ομάδας Sauber. Είναι Ινδικής καταγωγής Αυστριακή. Απ' τις 10 Ιανουαρίου του 2010 μέχρι τις 2 Μαΐου του 2012 ήταν η Εκτελεστική Διευθύντρια της ομάδας και την επόμενη μέρα(Πέμπτη 3 Μαΐου) παρέλαβε τα ηνία της απ' τον Πέτερ Ζάουμπερ. Η Κάλτενμπορν παρέμεινε επικεφαλής της ομάδας μέχρι την Πέμπτη 22 Ιουνίου του 2017 και τότε απολύθηκε απ' την ομάδα.

## Σύντομο βιογραφικό σημείωμα
Γεννήθηκε στο Ντεχραντούν της Ινδίας. Όταν γεννήθηκε ονομαζόταν Μονίσα Ναράνγκ. Όταν ήταν 3 ετών, η οικογένειά της εγκαταστάθηκε στη Βιέννη κι εκείνη από τότε πήρε την Αυστριακή υπηκοότητα. Απ' το 1990 μέχρι το 1995 σπούδασε Νομικά στο Πανεπιστήμιο της Βιέννης και μόλις πήρε το Πτυχίο της, πραγματοποίησε μεταπτοιχιακές σπουδές στο Οικονομικό Κολλέγιο του Λονδίνου.

## Προσωπική ζωή
Στην 1η της δουλειά στη Στουτγάρδη της Γερμανίας γνωρίστηκε με τον Τζενς Κάλτενμπορν κι ύστερα παντρεύτηκαν στο Ντεχραντούν. Το ζευγάρι απέκτησε 2 παιδιά και ζει στο Κούσναχτ της Ελβετίας το οποίο βρίσκεται πολύ κοντά στο Χινβίλ όπου βρίσκονταν οι εγκαταστάσεις της Sauber.

Καλτενμπορν, Μονισα
Κατάλογος ποταμών της Ανγκόλας

μικρογραφία|Χάρτης της Ανγκόλας που δείχνει τους κύριους ποταμούς και τις εκβολές τους
Ακολουθεί **κατάλογος ποταμών της Ανγκόλας**. Ο κατάλογος διαμορφώνεται ανάλογα με τη λεκάνη αποχέτευσης, με τους αντίστοιχους παραποτάμους σε εσοχή κάτω από το όνομα κάθε μεγαλύτερης ροής.

## [[Ατλαντικός Ωκεανός]]

* Ποταμός Τσιλοάνγκο
* Ποταμός Κονγκό
** Ποταμός Ινκίσι
** Ποταμός Κασάι
*** Ποταμός Κουάνγκο
**** Ποταμός Κουίλου
***** Ποταμός Κουένγκε
**** Ποταμός Ουάμπα
**** Ποταμός Κάμπο
**** Ποταμός Λούι
*** Ποταμός Λοάνγκε
**** Ποταμός Λουσίκο
*** Ποταμός Λοβούα
*** Ποταμός Τσικάπα
*** Ποταμός Λουατσίμο
*** Ποταμός Τσιούμπε
**** Ποταμός Λουία
* Ποταμός Μπρίτζε
* Ποταμός Λόγκε
* Ποταμός Ντάντε
* Ποταμός Μπένγκο
* Ποταμός Κουάνζα
** Ποταμός Λουκάλα
** Ποταμός Λουάντο
** Ποταμός Κουτάτο
** Ποταμός Κουνχίνγκα
* Ποταμός Λόνγκα
* Ποταμός Κούβο
* Ποταμός Κικόμπο
* Ποταμός Κατουμπέλα
** Ποταμός Κουίβα
** Ποταμός Κουμπάλ
* Ποταμός Κοπορόλο
* Ποταμός Μπεντιάμπα (Ρίο ντε Σάου Νικολάου)
* Ποταμός Μπέρο
* Ποταμός Κουρόκα
* Ποταμός Κουνένε
** Ποταμός Κακουλουβάρ

## [[Ινδικός Ωκεανός]]

* Ποταμός Ζαμβέζης
** Ποταμός Κουάντο
*** Ποταμός Λουιάνα
**** Ποταμός Ουτέμπο
*** Ποταμός Κουέμπο
** Ποταμός Λουανγκίνγκα (Ποταμός Λούιο)
** Ποταμός Λουνγκουεμπούνγκου
** Ποταμός Λουένα

## [[Δέλτα του Οκαβάνγκο]]

* Ποταμός Οκαβάνγκο (Ποταμός Κουμπάνγκο)
** Ποταμός Κουίτο

## Πηγές

* Prentice-Hall, Inc., *American World Atlas* 1985
* Ηνωμένα Έθνη 2008
* GEOnet

*
Κατηγορία:Κατάλογοι που αφορούν την Αφρική
Νόμος περί Καναδικής ιθαγένειας

μικρογραφία|Πιστοποίηση καναδικής υπηκοότητας που εκδόθηκε το 2018 από το αρμόδιο υπουργείο της ομοσπονδιακής κυβέρνησης ονόματι Μετανάστευση, πρόσφυγες και Καναδική υπηκοότητα.
Η **καναδική ιθαγένεια** (αγγλικά: Canadian nationality· γαλλικά: Nationalité canadienne) ρυθμίζεται από τον νόμο **Νόμο Περί Υπηκοότητας** (Citizenship Act) από το 1977. Ο νόμος καθορίζει ποιος είναι, ή είναι επιλέξιμος να είναι, πολίτης του Καναδά. Αφού αντικατέστησε τον προηγούμενο Νόμο Περί Καναδικής Υπηκοότητας το 1977, ο νόμος πέρασε από τέσσερεις σημαντικές τροποποιήσεις, το 2007, 2009, 2015, και το 2017.

Η καναδική υπηκοότητα αποκτάται συνήθως είτε βάσει της αρχής του *[[Δίκαιο του εδάφους|jus soli]]*, δηλαδή από τη γέννηση στον Καναδά· ή σύμφωνα με τους κανόνες του *[[jus sanguinis]]*, δηλαδή από τη γέννηση στο εξωτερικό τουλάχιστον ενός γονέα με καναδική υπηκοότητα ή με υιοθεσία από τουλάχιστον έναν Καναδό υπήκοο. Μπορεί επίσης να χορηγηθεί σε μόνιμο κάτοικο που έχει ζήσει στον Καναδά για μια δεδομένη χρονική περίοδο μέσω πολιτογράφησης. Μετανάστευση, πρόσφυγες και Καναδική υπηκοότητα (αγγλικά: Immigration, Refugees and Citizenship Canada, IRCC) είναι το τμήμα της ομοσπονδιακής κυβέρνησης που είναι αρμόδιο για θέματα που σχετίζονται με την υπηκοότητα, όπως επιβεβαίωση, επιχορήγηση, αποκήρυξη και ανάκληση της υπηκοότητας.

Στις 19 Ιουνίου 2017, ο Νόμος Περί Υπηκοότητας τροποποιήθηκε για τέταρτη φορά από το 42ο κοινοβούλιο του Καναδά. Ως αποτέλεσμα, ένα σύνολο αλλαγών έχει τεθεί σε ισχύ κατά τη διάρκεια του 2017 και του 2018, κυρίως όσον αφορά τις απαιτήσεις πολιτογράφησης και τις διαδικασίες στέρησης της υπηκοότητας.

## Παραπομπές


Κατηγορία:Δίκαιο ιθαγένειας
FHM

Το ***FHM*** είναι βρετανικό πολυεθνικό lifestyle ανδρικό περιοδικό που δημοσιεύεται σε διάφορες χώρες. Η κύρια έκδοση περιέχει χαρακτηριστικά όπως το *FHM* 100 Sexiest Women in the World, το οποίο περιλαμβάνει μοντέλα, τηλεοπτικές παρουσιάστριες, αστέρες ριάλιτι και τραγουδίστριες.

Το τελευταίο έντυπο τεύχος του βρετανικού *FHM* εκδόθηκε τον Δεκέμβριο του 2015, ενώ έκτοτε το περιοδικό διατίθεται μόνο σε ηλεκτρονική μορφή. Θέματα, όπως συμβουλές για γνωριμίες, συμβουλές για το στυλ, viral ειδήσεις, συμβουλές ζωής, αθλητισμός και ψυχαγωγία, μεταξύ άλλων, καλύπτονται καθημερινά.

Τα ονόματα υψηλού προφίλ που έχουν δημοσιευτεί στο περιοδικό περιλαμβάνουν κορυφαία μοντέλα, όπως οι Ρόζι Χάντινγκτον Γουάιτλι, Άννα Βιαλίτσινα, Μιράντα Κερ, Κάντις Σουάνπολ, Ιρίνα Σάικ και Έμιλι Ραταϊκόφσκι.

## Ιστορία
Το περιοδικό ξεκίνησε να δημοσιεύεται το 1985 στο Ηνωμένο Βασίλειο με το όνομα *For Him Magazine* και άλλαξε τον τίτλο του σε ***FHM*** τον Μάιο του 1992, αν και το πλήρες περιοδικό *For Him Magazine* συνέχισε να τυπώνεται σε κάθε τεύχος. Η πρώτη γυναίκα που εμφανίστηκε στο εξώφυλλο ήταν η Τζίνα Ντέιβις τον Φεβρουάριο του 1993. Η τάση προς τα γυναικεία εξώφυλλα αυξήθηκε τον επόμενο χρόνο, με τη Ναόμι Κάμπελ και την Άντι Μακ Ντάουελ να εμφανίζονται.

Η κυκλοφορία επεκτάθηκε σε πρακτορεία ειδήσεων κάθε τρίμηνο μέχρι την άνοιξη του 1987 και στη συνέχεια μηνιαία το 1994. Η EMAP Consumer Media αγόρασε το περιοδικό το 1994 και στη συνέχεια κυριάρχησε στην αγορά ανδρών του Ηνωμένου Βασιλείου και άρχισε να επεκτείνεται διεθνώς, δημοσιεύοντας σε 32 χώρες συμπεριλαμβανομένης της Ινδίας.

Στις 17 Νοεμβρίου 2015, το βρετανικό *FHM* ανακοίνωσε την πρόθεσή του να αναστείλει τη δημοσίευσή της παράλληλα με το περιοδικό *ZOO,* ενώ ο ιστότοπος θα εξακολουθούσε να ενημερώνεται στο διαδίκτυο.

Τον Αύγουστο του 2016, υπό την καθοδήγηση της BauerXcel Media, ιδιοκτησίας της Bauer Media Group, ο Νικ Ντιμένγκο ανέλαβε τον ρόλο του αρχισυντάκτη του FHM.com. Στη συνέχεια, το FHM.com τερματίστηκε και ανακατευθύνθηκε στον ιστότοπο της ανταγωνίστριας Bauer, Win Something.

## ''FHM'' 100 Sexiest Women in the World
Κάθε μία από τις διεθνείς εκδόσεις του *FHM* δημοσιεύει ετήσια κατάταξη για τις πιο σέξι γυναίκες στον κόσμο που βασίζεται σε δημόσια και εκδοτική ψήφο μέσω της ιστοσελίδας του περιοδικού. Παρακάτω αναφέρονται οι ημερομηνίες έκδοσης περιοδικών, οι νικητές, οι ηλικίες των νικητών κατά την επιλογή και τα σχετικά σχόλια. Τα παρακάτω δεδομένα αναφέρονται *μόνο* στη βρετανική έκδοση (η κατάταξη για τις διεθνείς εκδόσεις διαφέρει πολύ, με πολλές κορυφαίες γυναίκες σε ορισμένες εκδόσεις να μην εμφανίζονται καθόλου σε άλλες).

## Παραπομπές


## Εξωτερικοί σύνδεσμοι

* 

Κατηγορία:Πολύγλωσσα περιοδικά
Κατηγορία:Περιοδικά
Κατηγορία:Μηνιαία περιοδικά με τόπο έκδοσης το Ηνωμένο Βασίλειο
Πέος

Το **πέος** είναι το όργανο ενός αρσενικού ζώου το οποίο χρησιμοποιείται για την εναπόθεση σπέρματος στα θηλυκά (ή ερμαφρόδιτα) κατά τη διάρκεια της συνουσίας. Τέτοια όργανα υπάρχουν σε πολλά ζώα, τόσο σπονδυλωτά όσο και ασπόνδυλα, αλλά δεν έχουν τα αρσενικά κάθε είδους ζώου πέος. Ο όρος πέος χρησιμοποιείται για πολλά όργανα που χρησιμοποιούνται για την εναπόθεση σπέρματος, αλλά όχι όλα. Για παράδειγμα τα αντίστοιχα όργανα στα περισσότερα κεφαλόποδα είναι ο εκτοκότυλος, ένα εξειδικευμένο πλοκάμι, και οι αρσενικές αράχνες χρησιμοποιούν τα συλληπτήρια άκρα τους. Ακόμη και στα σπονδυλωτά υπάρχει εξειδικευμένη ορολογία, όπως ημιπέος.

Στα περισσότερα είδη ζώων στα οποία υπάρχει ένα όργανο το οποίο θα μπορούσε να χαρακτηριστεί ως πέος δεν έχει άλλη λειτουργία πέρα από την εναπόθεση του σπέρματος στο θηλυκό, αλλά στα πλακουντοφόρα ζώα στο πέος βρίσκεται το άπω άκρο της ουρήθρας, απ' όπου αποβάλλονται τα ούρα κατά τη διάρκεια της ούρησης και το σπέρμα κατά τη διάρκεια της συνουσίας.

## Παραπομπές


κατηγορία:Ανατομία ζώων
Κατηγορία:Αναπαραγωγικό σύστημα αρσενικών θηλαστικών
Κατηγορία:Γεννητικά όργανα
Γώγος Πετρίδης

Ο **Γώγος Πετρίδης** (Φαντάκ’, 1917 ή 1918 - Καλαμαριά, 20 Απριλίου 1984) ήταν ένας από τους πιο σημαντικούς Πόντιους λυράρηδες. Αποκαλείται «*ο Πατριάρχης της Ποντιακής λύρας*».

## Βιογραφικό
Γεννήθηκε το 1917 ή το 1918 στο Φαντάκ’, ένα χωριό κοντά στην Όλασσα, της Τραπεζούντας. Ήρθε στην Ελλάδα το 1922 και εγκαταστάθηκε με τους γονείς του στη Καλαμαριά. Ο πατέρας του, Σταύρης Πετρίδης, ήταν γνωστός λυράρης από τον Πόντο και άνθρωπος γλεντζές, που ξόδευε τα χρήματά του σε γλέντια με αποτέλεσμα ο γιός και η γυναίκα του να ζουν πολύ δύσκολα. Για το λόγο αυτό η μητέρα του Γώγου Πετρίδη ήταν πολύ αρνητική στη προοπτική και ο γιός της να ασχοληθεί με τη λύρα. 

Ο Γώγος Πετρίδης πολέμησε στο Αλβανικό μέτωπο και στη συνέχεια, το 1941, πήγε στη Νέα Σάντα, στο Κιλκίς, όπου ζούσαν μακρινοί συγγενείς του πατέρα του και εργάστηκε ως κουρέας για να ζήσει. Στη διάρκεια της Κατοχής ασχολήθηκε και με το τρίχορδο μπουζούκι και φέρεται να είχε γνωριστεί με το Τσιτσάνη, ο οποίος λέγεται ότι τον παρότρυνε να αφήσει το μπουζούκι, καθώς δε θα μπορούσε να κερδίσει αρκετά χρήματα, και να ασχοληθεί με τη λύρα.

Στο δεύτερο μισό της δεκαετίας του σαράντα άρχισε η συνεργασία του με την Εύξεινο Λέσχη Θεσσαλονίκης, που διήρκησε περίπου τριάντα πέντε χρόνια. Ο Πετρίδης λάμβανε ένα ποσό  για να συνοδεύει το χορευτικό συγκρότημα της  Λέσχης και να συμμετέχει στη ραδιοφωνική της εκπομπή καθώς και ένα ποσό για να συνοδεύει παραστάσεις του θεατρικού τμήματος της Λέσχης. Παράλληλα έπαιζε σε γάμους και γιορτές στη Καλαμαριά και σε διάφορα ποντιακά χωριά ενώ είχε πάρει και άδεια μικροπωλητή στην Αγορά Μοδιάνο. 

Ο Γώγος Πετρίδης εμφανίστηκε στη δισκογραφία με δύο δίσκους γραμμοφώνου των 78 στροφών σε συνεργασία με το Νίκο Σπανίδη, το 1950. Λίγα χρόνια αργότερα άρχισε η συνεργασία του με το Χρύσανθο Θεοδωρίδη, με τον οποίο εμφανιζόταν σε ποντιακά κέντρα της Θεσσαλονίκης, και μαζί του φωνογράφησε δύο δίσκους γραμμοφώνου των 78 στροφών.

Στα μέσα της δεκαετίας του εβδομήντα ηχογράφησε για λογαριασμό της εταιρίας VERAN τρεις δίσκους των 45 στροφών και το 1982 για λογαριασμό της εταιρίας VASIPAP ένα δίσκο με το Κώστα Καραπαναγιωτίδη. Παράλληλα υπάρχουν πολλές ερασιτεχνικές ηχογραφήσεις από τις ραδιοφωνικές εκπομπές της Ευξείνου Λέσχης και τις εμφανίσεις του Πετρίδη σε κέντρα διασκέδασης.

Ο Γώγος Πετρίδης ήταν νυμφευμένος από το 1950 με την Ελισσάβετ Μπαλκουζίδου, και είχε τρεις γιούς. Απεβίωσε από καρκίνο στο σπίτι του στη Καλαμαριά, τη Μεγάλη Παρασκευή του 1984. Ενταφιάστηκε στο Κοιμητήριο Καλαμαριάς.

## Παραπομπές


Κατηγορία:Έλληνες λυράρηδες ποντιακής λύρας
Πέτρος Βαρσύμης

Ο  **Πέτρος Βαρσύμης** ήταν βυζαντινός αξιωματούχος του 6ου αιώνα με τα αξιώματα του Ύπαρχος της Ανατολής και του Κόμη των θείων θησαυρών.

Ο Πέτρος ήταν Συριακής καταγωγής και ασκούσε το επάγγελμα του τραπεζίτη, όταν με εύνοια της αυτοκράτειρας Θεοδώρας διορίσθηκε κόμης των θείων θησαυρών. Διορίσθηκε στη θέση αυτή το 540, ήταν βασικό αξίωμα στη φορολογική διοίκηση της Βυζαντινής Αυτοκρατορίας, μέχρι το 543. Φαίνεται ότι έδειξε πραγματικό ζήλο στο πλαίσιο του έργου του. 
 
Ο Προκόπιος ο Καισαρεύς τον επικρίνει έντονα, όπως και τον Ιωάννη Καπαδόκη, το κατηγορείυς οποίους κατηγορεί για την υπερβολική φορολογία που βάρυνε τους κατοίκους. Το 543, ο Βαρσύμης έγινε ύπαρχος της Ανατολής, το κορυφαίο αξίωμα στην αυτοκρατορική διοίκηση της εποχής. Μεταξύ των μέτρων που έλαβε για να αυξήσει τα κρατικά έσοδα, απαραίτητα για τη χρηματοδότηση των κατακτήσεων του Ιουστινιανού, εγκαθίδρυσε μονοπώλιο στο εμπόριο μεταξιού στη Βυζαντινή Αυτοκρατορία. Ως αποτέλεσμα, η τιμή του μεταξιού αυξήθηκε προς όφελος μόνο των αυτοκρατορικών εργαστηρίων, με αποτέλεσμα την πτώχευση ιδιωτών εμπόρων, των οποίων τα εργαστήρια σταδιακά υπέπεσαν στον έλεγχο του κράτους. Ομοίως, αποφάσισε να μεταπωλήσει τα μεγάλα αποθέματα σιταριού στην Κωνσταντινούπολη, που προέκυψαν από την άφθονη συγκομιδή στην Αίγυπτο το 544. Και πάλι, αυτή η ενέργεια απέφερε σημαντικά έσοδα για το κράτος. Το επόμενο έτος, η αιγυπτιακή συγκομιδή ήταν μέτρια και ο Πέτρος αντέδρασε καθορίζοντας πολύ χαμηλές τιμές για την πώληση μικρασιατικού σιταριού, με το κόστος μεταφοράς να βαρύνει τους παραγωγούς, οι οποίοι καταστράφηκαν από αυτά τα μέτρα, χωρίς να κατορθωθεί να αποτραπεί ο λιμός στην πρωτεύουσα. Τελικά, αναγκάστηκε να εγκαταλείψει τη θέση του όταν στρατιώτες διαμαρτυρήθηκαν για την καθυστέρηση στην πληρωμή των μισθών τους το 546. Σύμφωνα με τον Προκόπιο, υποτίμησε το νόμισμα.

Έγινε πάλι κόμης των θείων θησαυρών μεταξύ 547 και 548. Την 1η Ιουνίου 555, επέστρεψε στη θέση του υπάρχου, την οποία κατείχε ακόμη το 562. Το 562, η κατοικία του κάηκε από το πλήθος, το οποίο δείχνει πόσο αντιδημοφιλής ήταν.

Έχει τουλάχιστον έναν γιο, με το όνομα Θεόδωρος.

## Παραπομπές


## Πηγές
* Pierre Maraval, Justinien, Le rêve d'un empire chrétien universel, Paris, Tallandier, 2016, 427 p. (ISBN 979-10-210-1642-2)
*  John Robert Martindale, Arnold Hugh Martin Jones et John Morris (dir.), The Prosopography of the Later Roman Empire, vol. III : A. D. 527–641, Cambridge, Cambridge University Press, 1992, 1626 p. (ISBN 978-0-521-20160-5, lire en ligne [archive]).

Κατηγορία:Βυζαντινοί του 6ου αιώνα
Κατηγορία:Κόμητες των θείων θησαυρών
Κατηγορία:Ύπαρχοι της Ανατολής
Καρυές Φθιώτιδας

Οι **Καρυές** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 420 μέτρα.

## Γεωγραφία - Ιστορία
Οι Καρυές βρίσκονται σε απόσταση 15 χλμ. ΝΑ. από τον Δομοκό και 33 χλμ. Β. από τη Λαμία. Είναι κτισμένο στους νοτιοδυτικούς πρόποδες των Βουνών Γούρας και την ανατολική πλευρά του κάμπου Ξυνιάδας. Το χωριό αναφέρεται το 1640 ως "Λήφακας" ή "Αλήφακας"  στην πρόθεση της Ρεντίνας, στα φ.22α - 22β, μαζί με τους οικισμούς Μηλιά, Ταουκλί, Κρούμας και Τερβένι ενώ στα φ. 23α - 24α, υπάρχουν γραφές μεταγενέστερες της πρώτης. Η ονομασία του οφείλεται στο τουρκικό όνομα Αλή Βακάς του οποίου η ευρύτερη περιοχή ήταν τσιφλίκι που πριν την παραχώρηση περιοχών της Θεσσαλίας στο τότε Ελληνικό Βασίλειο (με βάση την συμφωνία της Κωνσταντινούπολης -1881) πουλήθηκε σε Έλληνες. Αργότερα κάποιοι κλήροι πουλήθηκαν σε ντόπιους αλλά και πρόσφυγες που εγκαταστάθηκαν από την Ανατολική Ρωμυλία και το Μικρό Μοναστήρι. Το 1883 αναφέρεται επίσημα ως *Αληφακάρ* στο ΦΕΚ 126Α - 02/04/1883 να προσαρτάται στον τότε δήμο Μελιταίας και το 1919 στο ΦΕΚ 95Α - 03/05/1919 να ορίζεται έδρα της ομώνυμης νεοϊδρυθείσας κοινότητας. Μετονομάστηκε σε Καρυές το 1928 με το ΦΕΚ 193Α - 20/09/1928. Σύμφωνα με το πρόγραμμα Καλλικράτης αποτελεί την τοπική κοινότητα Καρυών που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 123 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Κορομηλιά Φθιώτιδας

Η **Κορομηλιά**, επίσημα **Κορομηλέα**, είναι ημιορεινό χωριό στην Στερεά Ελλάδα και την Περιφερειακή Ενότητα Φθιώτιδας σε υψόμετρο 480 μέτρα.

## Γεωγραφία - Ιστορία
Η Κορομηλιά βρίσκεται στον κάμπο - αποξηραμένη λίμνη Ξυνιάδας, σε απόσταση 16 χλμ. Ν. από τον Δομοκό (έδρα του δήμου), 32 χλμ. ΒΔ. από την Λαμία και 4 χλμ. Δ.-ΝΔ. από την Ξυνιάδα. Δυτικά του χωριού και πάνω στην κορυφή λόφου, που έχει κηρυχθεί αρχαιολογικός χώρος, υπάρχουν *"εκτεταμένα λείψανα οχυρώσεως (τείχος περιφερείας 940 μ. που το μεγαλύτερο τμήμα του χρονολογείται στον [[4ος αιώνας π.Χ.|4ο αιώνα π.Χ.]])"* της αρχαίας πόλης Ξυνία ή Ξυνιάς. Την εποχή που υπήρχε η λίμνη ο λόφος ήταν νησίδα (οι ντόπιοι την ονόμαζαν Αραπονήσι) και σε αυτή κατέφυγαν οι κάτοικοι της γειτονικής Ξυνιάδας (τότε Δαουκλί) κατά την Επανάσταση του 1821 όπου παρέμειναν μέχρι το 1828. Η περιοχή ήταν τουρκικό τσιφλίκι που αγοράστηκε από τον Γεώργιο Πλατανιώτη, ομογενή από τη Ρουμανία, το 1900 ίδρυσε το χωριό και το έδωσε για εκμετάλλευση στον Κώστα Ζωγράφο. Απαλλοτριώθηκε το 1923 και δόθηκε σε ακτήμονες καλλιεργητές από την Κορομηλιά και τα γύρω χωριά.

## Διοικητικά
Μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση την συμφωνία της Κωνσταντινούπολης -1881), αναφέρεται επίσημα το 1908 να προσαρτάται στην τότε κοινότητα Ξυνιάδος και το 1929 με το ΦΕΚ 221Α - 06/07/1929 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά της διορθώθηκε σε *Κορομηλέα*. Σύμφωνα με το πρόγραμμα Καλλικράτης αποτελεί την τοπική κοινότητα Κορομηλέας που υπάγεται στη δημοτική ενότητα Ξυνιάδος του Δήμου Δομοκού και σύμφωνα με την απογραφή του 2011 έχει πληθυσμό 232 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Μακρυρράχη Φθιώτιδας

Η **Μακρυρράχη** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - ιστορία
Η Μακρυρράχη βρίσκεται στα όρια με την Περιφερειακή Ενότητα Καρδίτσας και νότια της τεχνητής λίμνης Σμοκόβου. Είναι κτισμένη σε αμφιθεατρική τοποθεσία στις πλαγιές του βουνού Άγιος αθανάσιος (υψόμετρο 540 μέτρο) και τη δυτική άκρη του κάμπου - αποξηραμένης λίμνης της Ξυνιάδας. Απέχει 19 χλμ. Δ.-ΝΔ. από τον Δομοκό (έδρα του δήμου), 45 χλμ. ΒΔ. από τη Λαμία, 47 χλμ. ΝΑ. από την Καρδίτσα και 19 χλμ. Δ.-ΒΔ. από την Ξυνιάδα. Οι κάτοικοί της ασχολούνται κυρίως με τη γεωργία και την κτηνοτροφία (αιγοπρόβατα αλλά και σημαντικός αριθμός βοοειδών). Το χωριό αναφέρεται από την εποχή της τουρκοκρατίας με την παλιά ονομασία  και η πρώτη γραπτή αναφορά για αυτό είναι του 1640 στην πρόθεση της Ρεντίνας, όπου αναφέρονται τα ονόματα 105 κατοίκων, δωρητών για τον έρανο επισκευής του μοναστηριού. Η δεύτερη είναι του 1659 (4-10 Νοεμβρίου) στον Πατριαρχικό Ιεροσολυμιτικό Κώδικα όταν αναφέρεται από περιοδεύοντα Ιεροσολυμίτη μοναχό.

### Αξιοθέατα
Αξιοθέατα της περιοχής είναι τα ιαματικά λουτρά Καΐτσης μέσα σε κατάφυτη περιοχή (4 χλμ. βόρεια) και ο ενοριακός ναός του Αγίου Νικολάου που χρονολογείται στα 1908 όταν ολοκληρώθηκε η μετεγκατάσταση της Καΐτσας από την παλιότερη τοποθεσία "Παλιοχώρι". Στο λόφο "Παλιοκαΐτσα" με υψόμετρο 846 μέτρα έχουν εντοπιστεί οικιστικά σύνολα που πιθανολογείται ότι είναι από την αρχαία πόλη Κυπαίρα, γι' αυτό και η περιοχή έχει κηρυχθεί αρχαιολογικός χώρος. Βόρεια του χωριού στην τοποθεσία "Πέντε Μύλοι" και πολύ κοντά στα ιαματικά λουτρά σώζεται παλιό τοξωτό λιθόκτιστο γεφύρι, το οποίο έχει χαρακτηριστεί ιστορικό διατηρητέο μνημείο γιατί *"αποτελεί χαρακτηριστικό δείγμα παραδοσιακής οδομηχανικής και γεφυροποιϊας της όψιμης Τουρκοκρατίας και επιπλέον αποτελεί σημείο αναφοράς για τους κατοίκους της γύρω περιοχής"*.

## Διοικητικά
Μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση τη συμφωνία της Κωνσταντινούπολης -1881), αναφέρεται επίσημα το 1883 να προσαρτάται στον τότε δήμο Ταμασίου και το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Μακρυρράχη. Σύμφωνα με το πρόγραμμα Καλλικράτης μαζί με τα Λουτρά Καίτσης αποτελούν την τοπική κοινότητα Μακρυρράχης που υπάγεται στη δημοτική ενότητα Ξυνιάδος του Δήμου Δομοκού και σύμφωνα με την απογραφή του 2011 έχει πληθυσμό 352 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Βαλέριος (ύπατος)

Ο  **Βαλέριος** ήταν βυζαντινός, αυλικός, πολιτικός αξιωματούχος του 5ου αιώνα.

Ο Βαλέριος με καταγωγή την Αθήνα, ήταν γιός του σοφιστή Λεοντίου, αδελφός του Γέσσιου και της Αθηναΐδος, μετέπειτα αυτοκράτειρας με το όνομα Αιλία Ευδοκία. Ως αποτέλεσμα του γάμου της Ευδοκίας με τον Θεοδόσιο Β΄, ο Βαλέριος και ο Γέσσιος έλαβαν αρκετές τιμές.

Ο Βαλέριος διορίστηκε κόμης της ιδιωτικής περιουσίας το 425, έπειτα κόμης των θείων θησαυρών, έπειτα ύπατος το 432, για να διοριστεί τέλος μάγιστρος των οφφικίων το 435.

Το 455 ο Βαλέριος έγραψε στην αδερφή του, στην Ιερουσαλήμ, προσπαθώντας να την πείσει να εγκαταλείψει το δόγμα του του Ευτύχιου.

## Παραπομπές


## Πηγές
* Martindale, J. R.; Jones, Arnold Hugh Martin; Morris, John (1980). The prosopography of the later Roman Empire - Volume 2. A. D. 395 - 527. Cambridge e Nova Iorque: Cambridge University Press

Κατηγορία:Βυζαντινοί του 5ου αιώνα
Κατηγορία:Κόμητες των θείων θησαυρών
Κατηγορία:Ύπατοι της Ρωμαϊκής Αυτοκρατορίας
Κατηγορία:Μάγιστροι
Κατηγορία:Δυναστεία του Θεοδοσίου
Κατηγορία:Βυζαντινοί Αθηναίοι
Μαρκ Μαρσώ

Ο **Μαρκ Μαρσώ** (**Marc Marceau**, 1912 – Παπάγου, Αθήνα, 30 Νοεμβρίου 1990 ) ήταν Γάλλος δημοσιογράφος και συγγραφέας, ειδικός ανταποκριτής της εφημερίδας «Le Monde» στην Ελλάδα επί 30 και πλέον έτη. Διετέλεσε διευθυντής του αθλητικού τμήματος του «Δημοσιογραφικού Οργανισμού Λαμπράκη» (τη δεκαετία του '60 αρθρογραφούσε στην εβδομαδιαία αθλητική εφημερίδα "*Ομάδα*" και άλλα έντυπα), χάρισε την ιδιοκτησία του στην τότε κοινότητα Χολαργού και πρωτοστάτησε στην ίδρυση του Ο.Φ. Χολαργού το 1947. Αναγνωρίζοντας την προσφορά του, ο Δήμος Χολαργού προχώρησε στην ονοματοδοσία του δημοτικού σταδίου της πόλης ως «Μαρκ Μαρσώ», το 2013. Ο Μαρσώ ασχολήθηκε εκτενώς με τα τεκταινόμενα στην Ελλάδα, ενώ συνέγραψε τα βιβλία «La Grece Des Colonels» και «Le Coup d’ Athenes»  που αναφέρονται στην πολιτική της κατάσταση κατά την περίοδο της δικτατορίας (1967 – 1974).  
## Παραπομπές


Κατηγορία:Γάλλοι δημοσιογράφοι
Λους Ελένα Γκονσάλες

Η **Λους Ελένα Γκονσάλες** (*Luz Elena González*, γεννημένη ως Λους Ελένα Γκονσάλες ντε λα Τόρρε *Luz Elena González de la Torre*, 22 Αυγούστου 1974 -) είναι Μεξικανή ηθοποιός, μοντέλο και παρουσιάστρια.

## Φιλμογραφία
**Siempre en domingo* - 1992/93, ως Παρουσιάστρια (τηλεοπτική εκπομπή)
**Mi querida Isabel* - 1996/97, ως Γραμματέας
**Al ritmo de la noche* - 1997, ως Παρουσιάστρια (τηλεοπτική εκπομπή)
**Preciosa* - 1998, ως Μιλάγρος Ορτίς
**Cero en conducta* - 1998/99, ως Ρόσα Σελέστε/Ρόσα Ντάβαλος Μόντες (σειρά)
**El Niño que vino del mar* - 1999, ως Χασίντα
**Siempre te amaré* - 2000, ως Μάρα
**[[Για ένα φιλί|Por un beso]]* - 2000/01, ως Ρίτα Χιμένες ντε Ορνέλας
**Mujer, casos de la vida real* - 2001, (σειρά, 2 επεισόδια)
**Charmed* - 2001, ως Νοσοκόμα (σειρά, 1 επεισόδιο)
**[[Μεταξύ αγάπης και μίσους|Entre el amor y el odio]]* - 2002, ως Φουεσάντα ντε Μορένο
**Alegrijes y rebujos* - 2003, ως Ιρίνα Καγιέχα
**Gran carnal* - 2003/04, ως Γιένι Κορκουέρα (σειρά)
**El Cara de chango* - 2003, ως Σόνια Μοντάνο (σειρά)
**Doble secuestro* - 2003, ως Βαλέρια Μοντεμαγιόρ (σειρά)
**La Escuelita VIP* - 2003/04, ως Λουσεσίτα Γκονσάλες (σειρά)
**Big Brother VIP 3* - 2004, ως Διαγωνιζόμενη/9η θέση (ριάλιτι)
**El Cara de chango 2* - 2005, ως Σόνια Μοντάνο (σειρά)
**Al medio día* - 2006, (σειρά)
**Querida Enemiga* - 2008, ως Ντιάνα Ρουίς ντε Πάλμα
**[[Μέχρι να μας χωρίσουν τα χρήματα|Hasta que el dinero nos separe]]* - 2009/10, ως Βικτόρια "Βίκι Λα Παχαρίτα" ντε λα Πάρρα ντε Βαλενσουέλα
**[[Μια τυχερή οικογένεια|Una familia con suerte]]* - 2011/12, ως Γκρασιέλα "Τσέλα" Τόρρες ντε Ρινάλντι
**Libre para amarte* - 2013, ως Ρομίνα Μοντενέγρο Πέρες ντε ντελ Πίνο
**Estrella2* - 2013/14, ως Καλεσμένη (σειρά)
**[[Η καρδιά μου είναι δική σου|Mi corazón es tuyo]]* - 2014/15, ως Μαγδαλένα "Μάγδα"
**[[Οτιδήποτε αλλά απλό|Antes muerta que Lichita]]* - 2015/16, ως Χεσούσα "Τσουτσέτ" Ουριέτα
**Nosotros los guapos* - 2016, ως Αλέξα (σειρά)
**[[Ερωτευμένη με τον Ραμόν|Enamorándome de Ramón]]* - 2017, ως Ροξάνα Ερρέρα Ρούμπιο ντε Φερνάντες
**[[Αόρατη αγάπη|Sin tu mirada]]* - 2017/18, ως Σουσάνα Μπαλμασέδα χηρ. ντε Βιγιοσλάδα
**El Bar* - 2019, ως Πατρίσια "Πάτι" Σερράνο (σειρά)
**Te doy la vida* - 2020, ως Παουλίνα Ρέγες

## Βραβεία & υποψηφιότητες
;Βραβεία People en Español

;Βραβεία TvyNovelas

## Παραπομπές


## Εξωτερικοί Σύνδεσμοι

* 
* Luz Elena González biography esmas.com at the esmas
* Luz Elena González biography from Las Noticias México 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί παρουσιαστές
Κατηγορία:Μεξικανές μοντέλα
Κατηγορία:Μεξικανοί τηλεπαρουσιαστές
Αχλαδιά Φθιώτιδας

Η **Αχλαδιά** (επίσημη ονομασία *Αχλαδέα*), είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Η Αχλαδιά βρίσκεται προς τα στα βόρεια όρια με την Περιφερειακή Ενότητα Λάρισας και είναι κτισμένη στις νότιες πλαγιές του όρους Ναθράκι. Απέχει 16 χλμ. ΒΑ. από τον Δομοκό (έδρα του δήμου), 52 χλμ. Β. από τη Λαμία και 34 χλμ. (οδηγικά) Ν. από τα Φάρσαλα. Ως οικισμός υπάρχει από τα χρόνια της τουρκοκρατίας με την ονομασία *Καρατζιόλι* ή *Καρατζάλη* από το όνομα του Τούρκου Καρά - Τζαλή που ήταν ο τσιφλικάς του χωριού. Μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση τη συμφωνία της Κωνσταντινούπολης -1881), αναφέρεται επίσημα το 1883 στο ΦΕΚ 126Α - 02/04/1883 να προσαρτάται στον τότε δήμο Θαυμακών. Το 1924 με το ΦΕΚ 44Α - 28/02/1924 ορίστηκε έδρα της ομώνυμης νεοϊδρυθείσας κοινότητας ενώ το 1928 με το ΦΕΚ 193Α - 20/09/1928 μετονομάστηκε σε Αχλαδιά και το 1940 διορθώθηκε σε Αχλαδέα από τις αχλαδιές και τις αγριογκορτσιές που υπάρχουν στην περιοχή. Σύμφωνα με το πρόγραμμα Καλλικράτης αποτελεί την τοπική κοινότητα Αχλαδέας που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 52 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 23,228 χμ² (2011).

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Τροχός του Έτους

[μικρογραφία|333x333εσ| Ο '''Τροχός του Έτους''' στο [Βόρειο ημισφαίριο|Βόρειο Ημισφαίριο. Οι παγανιστές στο Νότιο Ημισφαίριο μετακινούν αυτές τις ημερομηνίες έξι μήνες αργότερα ώστε να συμπέσουν με τις δικές τους εποχές.]]
Ο **Τροχός του Έτους** είναι ετήσιος κύκλος εποχιακών φεστιβάλ, που παρατηρείται σε πολλούς σύγχρονους Παγανιστές και αποτελείται από τα κύρια ηλιακά φαινόμενα του έτους (ηλιοστάσια και ισημερίες) και τα ενδιάμεσα μεταξύ αυτών.

Η παρατήρηση του κύκλου των εποχών ήταν σημαντική για πολλούς ανθρώπους, τόσο για τους αρχαίους όσο και για τους σύγχρονους. Τα σύγχρονα παγανιστικά φεστιβάλ που βασίζονται στον Τροχό, βασίζονται επίσης στις λαϊκές παραδόσεις, ανεξάρτητα από τις πραγματικές ιστορικές παγανιστικές πρακτικές.  Μεταξύ των Wiccans, κάθε φεστιβάλ αναφέρεται ως **σάββατο**, με βάση τον ισχυρισμό του Gerald Gardner ότι ο όρος αυτός έχει περάσει από γενιά σε γενιά από τη περίδο του Μεσαίωνα, όταν η ορολογία για το Εβραϊκό Σάββατο είχε αναμειχθεί με αυτή των άλλων αιρετικών εορτασμών.  Οι σύγχρονες αντιλήψεις για το ημερολόγιο του Τροχού του Έτους επηρεάστηκαν σε μεγάλο βαθμό από τον βρετανικό παγανισμό στα μέσα του 20ού αιώνα.

## Παραπομπές


Κατηγορία:Παγανισμός
Στρούκι

thumb|Στρούκι
Το **Στρούκι** (στα ιταλικά: **Strucchi**, αλλιώς **struchi**, **strucoli** ή **strucoleti**) είναι γλυκό, τυπικό της περιοχής Βάλι ντελ Νατισόνε (Valli del Natisone), η οποία μοιράζεται ανάμεσα στην Ιταλία, και ειδικότερα στη περιφέρεια Φρίουλι-Βενέτσια Τζούλια, και στη Σλοβενία. 

Φτιάχνεται με ζύμη από αλεύρι και/ή βραστή πατάτα και έχει για γέμιση κυρίως καρύδια αλλά και φουντούκια, κουκουνάρια, αμύγδαλα, σταφίδες κ.α. Γίνεται τηγανητό ή βραστό. Στη Σλοβενία παρασκευάζεται το γλυκό struklji (ή struki), η ζύμη και η γέμιση του οποίου γίνεται ρολό και κόβεται σε κομμάτια. 

## Παραπομπές


Κατηγορία:Ιταλική κουζίνα
Κατηγορία:Γλυκά
Κατάλογος αντιπροέδρων των ΗΠΑ

Ο **Κατάλογος Αντιπροέδρων των Ηνωμένων Πολιτειών** περιλαμβάνει 50 (κατά το 2025) αντιπροέδρους των ΗΠΑ στην ιστορία των Ηνωμένων Πολιτειών.

## Κατάλογος Αντιπροέδρων

### Αντιπρόεδροι των Ηνωμένων Πολιτειών
}
|20 Ιανουαρίου 1977
|20 Ιανουαρίου 1981
|Δημοκρατικό 
|Τζίμι Κάρτερ 
|-
!43
|
|'''Τζορτζ Χ.Ο. Μπους'''
|20 Ιανουαρίου 1981
|20 Ιανουαρίου 1989
|Ρεπουμπλικανικό
|Ρόναλντ Ρήγκαν 
|-
!44
|
|**[[Νταν Κουέιλ]]** 
|20 Ιανουαρίου 1989
|20 Ιανουαρίου 1993
|Ρεπουμπλικανικό
|Τζορτζ Χ.Ο. Μπους
|-
!45
|
|**[[Αλ Γκορ]]** 
|20 Ιανουαρίου 1993
|20 Ιανουαρίου 2001
|Δημοκρατικό 
|Μπιλ Κλίντον 
|-
!46
|
|**[[Ντικ Τσέινι]]** 
|20 Ιανουαρίου 2001
|20 Ιανουαρίου 2009
|Ρεπουμπλικανικό 
|Τζορτζ Ο. Μπους 
|-
!47
|
|**[[Τζο Μπάιντεν]]** 
|20 Ιανουαρίου 2009
|20 Ιανουαρίου 2017
|Δημοκρατικό 
|Μπαράκ Ομπάμα 
|-
!48
|
|**[[Μάικ Πενς]]** 
|20 Ιανουαρίου 2017
|20 Ιανουαρίου 2021
|Ρεπουμπλικανικό 
|Ντόναλντ Τραμπ 
|-
!49
|
|**[[Κάμαλα Χάρις]]**           
|20 Ιανουαρίου 2021 
| 20 Ιανουαρίου 2025
|Δημοκρατικό                      
|Τζο Μπάιντεν                
|-
! 50
| 212x212px
| **[[Τζέι Ντι Βανς]]** 
| 20 Ιανουαρίου
2025
| Εν ενεργεία
| Ρεπουμπλικανικό
|Ντόναλντ Τραμπ
|}

## Δείτε ακόμη

* Αντιπρόεδρος των ΗΠΑ 
* Πρόεδρος των ΗΠΑ
* Κατάλογος προέδρων των ΗΠΑ

## Παραπομπές


Κατηγορία:Πολιτική ιστορία των Ηνωμένων Πολιτειών
Κατηγορία:Αντιπρόεδροι των ΗΠΑ
Κατηγορία:Κατάλογοι που αφορούν τις Ηνωμένες Πολιτείες
Θαυμακό Φθιώτιδας

Το **Θαυμακό** ή ο **Θαυμακός** είναι ημιορεινός οικισμός της Στερεάς Ελλάδας στην Περιφερειακή Ενότητα Φθιώτιδας σε υψόμετρο 240 μέτρα.

## Γεωγραφία - ιστορία
Το Θαυμακό βρίσκεται προς τα βόρεια όρια με την Περιφερειακή Ενότητα Λάρισας και Περιφερειακή Ενότητα Καρδίτσας, στη νοτιοανατολική άκρη του Θεσσαλικού κάμπου. Απέχει 10 χιλιόμετρα ΒΔ. από τον Δομοκό (έδρα του δήμου), 44 χιλιόμετρα Β.-ΒΔ. από Λαμία, 26 χιλιόμετρα Ν.-ΝΔ. από τα Φάρσαλα και 53 χιλιόμετρα ΝΔ. από την Καρδίτσα (μέσω Ανάβρας). Μέσα από το χωριό περνάει η Σιδηροδρομική γραμμή Πειραιά-Θεσσαλονίκης όπου έχει προγραμματιστεί το 2024 να υπάρχει στάση της "Νέας Διπλής Σιδηροδρομικής Γραμμής Υψηλών Ταχυτήτων Τιθορέας – Λειανοκλαδίου - Δομοκού" ενώ στα ανατολικά περνάει η ΕΟ Λαμίας - Λάρισας. 

Ανατολικά του χωριού, σε απόσταση 1 χιλιομέτρου, υπάρχουν  ερείπια αρχαίας πόλης, η οποία πιθανολογείται ότι ήταν οι Θαυμακοί όπου σύμφωνα με τον Όμηρο  υπήρχε ιερό της θεάς Αρτέμιδος. Στην ίδια περιοχή, την περίοδο της τουρκοκρατίας, λειτουργούσε συγκρότημα με 7 νερόμυλους. Ενοριακός ναός είναι η εκκλησία του Αγίου Νικολάου, στον περίβολο της οποίας σώζονται δύο στρόγγυλοι μαρμάρινοι κίονες, ενώ νότια προς την κατεύθυνση για Δομοκό, είναι η παλιά Μονή Αγίου Κωνσταντίνου (Τσατάλι) που γνώρισε μεγάλη ακμή στην  τουρκοκρατία.

## Διοικητικά
Το χωριό αναφέρεται την περίοδο της τουρκοκρατίας ως "Σκάρμιτσα" και επίσημα το 1883, μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση τη συμφωνία της Κωνσταντινούπολης -1881), στο ΦΕΚ 126Α - 02/04/1883 να προσαρτάται στον τότε δήμο Θαυμακών (Δομοκού).  Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και από το 1928 μέχρι το 1960 ονομαζόταν *Κάτω Δομοκός* οπότε με το ΦΕΚ 16Α - 19/02/1960 μετονομάστηκε σε Θαυμακό. Σύμφωνα με το πρόγραμμα Καλλικράτης αποτελεί την τοπική κοινότητα Θαυμακού που υπάγεται στη δημοτική ενότητα Θεσσαλιώτιδος του Δήμου Δομοκού και σύμφωνα με την απογραφή του 2011 έχει πληθυσμό 257 κατοίκους.

## Εξωτερικοί σύνδεσμοι

* Σύντομο Ιστορικό Θαυμακού από τον ιστότοπο domokos.gr.

## Παραπομπές


## Εξωτερικοί σύνδεσμοι

* "Θαυμακός", Χαράλαμπος Θ. Παπασταθόπουλος, 1971 από τον ιστότοπο https://www.lamiatimes.gr/ 
*Στάση Θαυμακός; Μόνο με θαύμα! (φωτορεπορτάζ) από τον ιστότοπο https://lamianow.gr/
*Τοπική εφημερίδα "Ο Θαυμακός" από το άρθρο: Ο Δομοκίτικος τύπος (εφημερίδες – περιοδικά 1927 – 1991)

Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Τελικός (διοργάνωση)

Ο **τελικός** μιας διοργάνωσης είναι ο αγώνας ή ο γύρος το αποτέλεσμα του οποίου καθορίζει τον νικητή ολόκληρης της διοργάνωσης.

Σε αθλητικούς αγώνες μετά από ένα σύστημα νοκ άουτ, όπου μόνο δύο άτομα ή ομάδες ανταγωνίζονται σε κάθε αγώνα, ο τελικός παίζεται συνήθως μεταξύ των νικητών δύο ημιτελικών. Ωστόσο, εάν περισσότεροι από δύο συμμετέχοντες απαιτούνται για κάθε αγώνα, τότε η πρόκριση για τον τελικό μπορεί να γίνει μέσω κάποιας άλλης διαδικασίας, όπως η νίκη στις σειρές*.*

Ο τελικός είναι συνήθως, αλλά όχι πάντα, ο τελευταίος αγώνας που θα παιχτεί σε ένα τουρνουά και ο νικητής αυτού του αγώνα ανακηρύσσεται ο νικητής ολόκληρου του τουρνουά. Σε πολλές διοργανώσεις, ο νικητής και ο φιναλίστ λαμβάνουν χρυσά και ασημένια μετάλλια αντίστοιχα. Ένας άλλος αγώνας μεταξύ των δύο παικτών ή ομάδων που έχασαν στους ημιτελικούς γίνεται για να καθοριστεί ποιος θα λάβει το χάλκινο μετάλλιο. Ασυνήθιστα, πολλές ομάδες (32 τα τελευταία χρόνια) προκρίνονται στους τελικούς του Παγκοσμίου Κυπέλλου της FIFA. Αυτές οι ομάδες στη συνέχεια παίζουν μεταξύ τους σε διάφορες μορφές έως ότου οι δύο τελικοί «φιναλίστ» παίξουν για το χρυσό και ασημένιο μετάλλιο.

Εάν ο τελευταίος γύρος διεξαχθεί σε μορφή σειράς (συνήθως στις 4 νίκες), ο όρος μερικές φορές ονομάζεται «Τελικοί» (πλέι οφ) για να δηλώσει ότι υπάρχουν περισσότερα από ένα παιχνίδια (όπως οι «Τελικοί του NBA»). Το NHL έχει αναφερθεί στον «Τελικό του Στάνλεϊ Καπ» στον ενικό από τη σεζόν 2005-06, αν και τα μέσα μαζικής ενημέρωσης χρησιμοποιούν συνήθως τον όρο «τελικοί του Στάνλεϊ Καπ» (με πεζό «τ») ή το παραδοσιακό όνομα «Τελικοί του Στάνλεϊ Καπ».

## Δείτε επίσης

* Μεγάλος τελικός
* Πλέι οφ
* Πρωτάθλημα

## Παραπομπές


Κατηγορία:Τελικοί αθλημάτων
Κατηγορία:Πρωταθλήματα
Flocafé

Η **Flocafé** είναι μια ελληνική αλυσίδα franchise καφετεριών, η οποία ανήκει στη Vivartia, μια εταιρεία διατροφής που κατέχει πολλά παρόμοια franchise.

Με τη συνεργασία της οικογένειας Φλόκα από το Μέτσοβο, γνωστή για τα ζαχαροπλαστεία της στη Θεσσαλονίκη από τα τέλη του 19ου αιώνα και τους ιδρυτές της Goody's, άνοιξαν το πρώτο κατάστημα στην Αθήνα το 1994. Λειτουργεί πλέον πάνω από 80 καφετέριες στα Βαλκάνια, στην Κύπρο και σε πολλά κρουαζιερόπλοια. Το 2006 κατείχε το 10,2% του ελληνικού μεριδίου αγοράς. 

## Καταστήματα
Αυτά ήταν τα καταστήματα Flocafé μέχρι τον Φεβρουάριο του 2025:

## Δείτε επίσης

* Goody's Burger House

## Παραπομπές


Κατηγορία:Μάρκες καφέ
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Κατηγορία:Vivartia
Βον (Οντάριο)

Το **Βον** () είναι πόλη στο Οντάριο του Καναδά. Βρίσκεται στον Περιφερειακό Δήμο του Γιορκ, ακριβώς βόρεια του Τορόντο. Σύμφωνα με την απογραφή του 2021, έχει πληθυσμό 323.103 κατοίκων. Το Βον ήταν ο ταχύτερα αναπτυσσόμενος δήμος στον Καναδά μεταξύ του 1996 και του 2006 με τον πληθυσμό του να αυξάνονταν κατά 80,2% κατά τη διάρκεια αυτής της περιόδου και έχοντας σχεδόν διπλασιαστεί σε πληθυσμό από το 1991. Είναι η πέμπτη μεγαλύτερη πόλη στην ευρύτερη περιοχή του Τορόντο και η 17η μεγαλύτερη πόλη στον Καναδά.

## Παραπομπές


Κατηγορία:Πόλεις του Οντάριο
Γκατινώ

Το **Γκατινώ** (, ) είναι πόλη στο δυτικό Κεμπέκ του Καναδά. Είναι η τέταρτη μεγαλύτερη πόλη στην επαρχία μετά το Μόντρεαλ, την πόλη του Κεμπέκ και το Λαβάλ. Βρίσκεται στη βόρεια όχθη του Ποταμού Οττάβα, ακριβώς απέναντι από την Οττάβα του Οντάριο, μαζί με την οποία αποτελούν την Εθνική Πρωτεύουσα του Καναδά (Οττάβα-Γκατινώ). Σύμφωνα με την απογραφή του 2021, το Γκατινώ είχε πληθυσμό 291.041 κατοίκων,. Η μητροπολιτική περιοχή της απογραφής των Οττάβα-Γκατινό είχε πληθυσμό 1.488.307 κατοίκους.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Κεμπέκ
Μάρκαμ (Οντάριο)

Το **Μάρκαμ** () είναι πόλη στον Περιφερειακό Δήμο του Γιορκ στο Νότιο Οντάριο του Καναδά. Απέχει περίπου 30 χλμ. βορειοανατολικά από το κέντρο του Τορόντο. Στην απογραφή του 2021, το Μάρκαμ είχε πληθυσμό 338.503 κατοίκους κατατάσσοντας την πόλη αυτή ως τη μεγαλύτερη στην Περιφέρεια Γιορκ, τέταρτη μεγαλύτερη στην ευρύτερη περιοχή του Τορόντο (Greater Toronto Area / GTA) και 16η μεγαλύτερη στον Καναδά.

Η πόλη απέκτησε το όνομά της από τον πρώτο υπολοχαγό-κυβερνήτη του Άνω Καναδά, Τζον Γκρέιβς Σίμκοου (στην αρχηγία 1791–1796), ο οποίος έδωσε το όνομα στην περιοχή από τον φίλο του, Ουίλιαμ Μάρκαμ, Αρχιεπίσκοπο του Γιορκ από το 1776 έως το 1807. Ο πρώτος ευρωπαϊκός οικισμός στο Μάρκαμ συνέβη όταν ο Ουίλιαμ Μπέρζι, Γερμανός καλλιτέχνης και εργολάβος, οδήγησε μια ομάδα περίπου εξήντα τεσσάρων γερμανικών οικογενειών στη Βόρεια Αμερική. Ενώ σχεδίαζαν να εγκατασταθούν στη Νέα Υόρκη, οι διαφορές σχετικά με τα οικονομικά και την ιδιοκτησία γης οδήγησαν τον Μπέρζι να διαπραγματευτεί με τον Σίμκοου για 64.000 στρέμματα στην Κοινότητα του Μάρκαμ το 1794. Από τη δεκαετία του 1970, το Μάρκαμ γρήγορα μετατράπηκε από γεωργική κοινότητα σε βιομηχανικό δήμο λόγω της αστικής επέκτασης από το γειτονικό Τορόντο. Το Μάρκαμ άλλαξε την κατάσταση από κωμόπολη (town) σε μεγαλούπολη (city) την 1η Ιουλίου 2012.

## Παραπομπές


Κατηγορία:Πόλεις του Οντάριο
Δάσος των Μαρτύρων

Το **Δάσος των Μαρτύρων** () είναι δάσος στα περίχωρα της Ιερουσαλήμ στο Ισραήλ. Βρίσκεται στη δυτική άκρη του δάσους της Ιερουσαλήμ, κοντά στο Μπέιτ Μέιρ. Φυτεύτηκε ως μνημείο για όσους πέθαναν στο Ολοκαύτωμα και περιέχει έξι εκατομμύρια δέντρα, συμβολίζοντας τα έξι εκατομμύρια Εβραίους που χάθηκαν στα χέρια των Ναζί στον Β' Παγκόσμιο Πόλεμο.

## Ιστορία
Τα πρώτα δέντρα στο δάσος φυτεύτηκαν το 1951. Ο Εβραϊκός οργανισμός Διεθνές Μπενάι Μπερίτ, ή στα αγγλικά *B'nai B'rith International* χρηματοδότησε ένα σημαντικό μέρος της φύτευσης των δέντρων από το Εβραϊκό Εθνικό Ταμείο.

Εκτός από τα δέντρα που φυτεύτηκαν στο δάσος εις μνήμην των θυμάτων του Ολοκαυτώματος, το δάσος περιέχει διάφορα ακόμα μνημεία:

* Ο Πάπυρος της Φωτιάς, ένα μεγάλο χάλκινο γλυπτό του Νέιθαν Ραπόπορτ, σε σχήμα διπλού Τορά, με το ένα να απεικονίζει σκηνές καταστροφής του Εβραϊκού λαού στην αρχαιότητα και τη σύγχρονη εποχή και το δεύτερο να απεικονίζει σκηνές εθνικής αναγέννησης.
* Το Σπήλαιο των Μαρτύρων, ένα φυσικό σπήλαιο που αναπτύχθηκε ως τόπος συλλογισμού και κοινωνίας με τη μνήμη των θυμάτων του Ολοκαυτώματος.
* Το μνημείο της Άννας Φρανκ, ένας μεγάλος κύβος που απεικονίζει το παράρτημα στο οποίο κρύφτηκαν η οικογένεια Φρανκ και άλλες και μια απεικόνιση καστανιάς που μπορούσε να φανεί από το παράρτημα.

## Παραπομπές


## Εξωτερικοί σύνδεσμοι

* Χάρτες (σχολιασμός στα εβραϊκά)

Κατηγορία:Μνημεία στο Ισραήλ
Κατηγορία:Δάση του Ισραήλ
Κατηγορία:Προστατευόμενες φυσικές περιοχές στο Ισραήλ
Αδάμαστη καρδιά

Η ***Αδάμαστη καρδιά*** (Ισπανικά: *Corazón indomable*) είναι τηλενουβέλα μεξικάνικης παραγωγής του 2013. Είναι ριμέικ της μεξικάνικης τηλενουβέλας του 1994 *[[Μαριμάρ]]*. 

Πρωταγωνιστούν Άνα Μπρέντα Κοντρέρας, Ντανιέλ Αρένας, Ελισαμπέτ Άλβαρες και Σέσαρ Έβορα.

## Υπόθεση
Η Μαρικρούς είναι μια όμορφη νεαρή κοπέλα, που έχει μεγαλώσει φτωχή στην ύπαιθρο του Μεξικού. Όταν αυτή και ο πιλότος Οκτάβιο Ναρβάες συναντιούνται τυχαία, ερωτεύονται. Ωστόσο, η σνόμπ οικογένεια του περιφρονεί τη Μαρικρούς για την ταπεινή καταγωγή της, την οποία υποβάλει σε αμέτρητους εξευτελισμούς, αναγκάζοντάς την να φύγει στην Πόλη του Μεξικού. 

Εκεί, η ζωή της αλλάζει δραστικά όταν ο εκατομμυριούχος, Αλεχάντρο Μεντόσα, ένας καλός και συμπονετικός άνθρωπος την παίρνει υπό την προστασία του, χωρίς όμως να γνωρίζουν ότι στην πραγματικότητα είναι πατέρας και κόρη, την μετατρέπει σε μια κομψή και επιτυχημένη γυναίκα. Αναγεννημένη με νέα ταυτότητα και οπλισμένη με πλούτο και δύναμη, η Μαρικρούς επιστρέφει στο αγρόκτημα αποφασισμένη να εκδικηθεί με οποιοδήποτε κόστος.

## Κάστ
*Άνα Μπρέντα Κοντρέρας ως *Μαρικρούς Ολιβάρες/Μαρία Αλεχάντρα Μεντόσα Ολιβάρες ντε Ναρβάες*
*Ντανιέλ Αρένας ως *Οκτάβιο Ναρβάες*
*Ελισαμπέτ Άλβαρες ως *Λουσία Μπράβο ντε Ναρβάες*
*Σέσαρ Έβορα ως *Αλεχάντρο Μεντόσα Κασαβιέχα*
*Ρενέ Εστρίκλερ ως *Μιγκέλ Ναρβάες*
*Σέρχιο Γόιρι ως *Αλβάρο Σιφουέντες*
*Μαρία Ελένα Βελάσκο ως *Μαρία Νικολάσα Κρους*
*Ροσίο Μπανκέλς ως *Καρόλα Κανσέκο*
*Μανουέλ Λαντέτα ως *Τεομπάλδο*
*Άνα Πατρίσια Ρόχο ως *Ραίσα Κανσέκο*
*Γκάμπι Μεγιάδο ως *Σολεδάδ "Σολίτα" Ολιβάρες*
*Ίνγκριντ Μαρτς ως *Ντόρις Μοντενέγρο*
*Ισαδόρα Γκονσάλες ως *Σιμόνα Ιρασάβαλ*
*Κάρλος ντε λα Μότα ως *Ελερίμ Καρίμ*
*Γιουλιάνα Πενίτσε ως *Οφέλια*
*Ρικάρδο Φράνκο ως *Εδουάρδο Κιρόγα*
*Μισέλ Ραμάγλια ως *Αρασέλι*
*Αλεχάντρο Τομμάσι ως *Μπαρτολομέ Μοντενέγρο*
*Ιγνάσιο Λόπεζ Τάρσο ως *Δον Ραμίρο*
*Κάρλος Καμάρα Τζ. ως *Εουσέμπιο Μπερμούντες/Νασάριο Μπερμούντες*
*Χουάν Άνχελ Εσπάρσα ως *Χοσέ Αντόνιο Γκαρσία*
*Ελισαμπέτ Βαλντές ως *Εστέρ "Εστερίτα" Μπράβο ντε Γκαρσία*
*Αντόνιο Φορτιέ ως *Τόνι*
*Μαριμπέλ Φερνάντες ως *Ντομίνγκα*
*Αρλέτ Τεράν ως *Νατάσα Φουέντες*
*Χεράρδο Αρτούρο ως *Πέδρο "Περίκο" Πέρες*
*Λουίς Ουρίμπε ως *Μοχάμεντ*
*Λουίς Κουτουριέρ ως *Φρανσίσκο ντελ Όλμο*
*Κιέτα Λαβάτ ως *Λουκρέσια*
*Χοσέ Κάρλος Ρουίς ως *Πάδρε Χουλιάν*
*Σίλβια Μανρίκες ως *Κλεμεντίνα Αντούνες ντε ντελ Όλμο*
*Ρεμπέκα Μανρίκες ως *Νίλντα*
*Μπράντον Πενίτσε ως *Αλφόνσο ντελ Όλμο Αντούνες*
*Ραφαέλ Αμαδόρ ως *Τομπίας*
*Γιέσικα Ντεκότε ως *Χουάνα "Χουανίτα"*
*Ρακέλ Πανκόφσκι ως *Σίρα*
*Μάγια Μισάλσκα ως *Καρμέλα*
*Γκαμπριέλα Καρίγιο ως *Τζόζεφιν*
*Τόνιο Ινφάντε ως *Μοράλες*
*Αλεχάντρα Ρόμπλες Χιλ ως *Λις Φαλκόν*
*Τάνια Βάσκες ως *Μαριάνα ντε λα Κολίνα*
*Ραούλ Μαγάνια ως *Ντανίλο Πάλμα*
*Γιέσικα Σαλασάρ ως *Ντέλια*
*Πάολα Τόρρες ως *Έλσα Σιφουέντες*
*Ντιέγο Εσκαλόνα ως *Μιγκέλ "Μιγκελίτο" Ναρβάες Μπράβο*
*Ιλάνα Γκαϊτάν ως *Γουαδαλούπε "Λουπίτα" Ναρβάες Μεντόσα*

## Βραβεία
Η Τηλενουβέλα βραβεύτηκε με 1 βραβείο:
*Βραβεία Favoritos del Público TVyNovelas (ο πιο όμορφος)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Λονγκέιγ (Κεμπέκ)

Το **Λονγκέιγ** ( [lɔ̃ɡœj]) είναι πόλη στην επαρχία του Κεμπέκ του Καναδά. Είναι η έδρα της διοικητικής περιοχής του Μοντερεζί και η κεντρική πόλη του αστικού πολεοδομικού συγκροτήματος του Λονγκιόι. Βρίσκεται στη νότια όχθη του ποταμού Αγίου Λαυρεντίου ακριβώς απέναντι από το Μόντρεαλ. Ο πληθυσμός από την καναδική απογραφή του 2021 ανήλθε σε 254.483 κατοίκους, καθιστώντας το ως το δεύτερο μεγαλύτερο προάστιο του Μόντρεαλ, την πέμπτη πιο πυκνοκατοικημένη πόλη στο Κεμπέκ και την εικοστή πρώτη μεγαλύτερη στον Καναδά.

Ο Σαρλ λε Μουάν (Charles Le Moyne) ίδρυσε το Λονγκέιγ ως *seigneurie* το 1657. Έγινε ενορία το 1845, χωριό το 1848, κωμόπολη το 1874 και μεγαλούπολη το 1920. Μεταξύ των 1961 και 2002, τα σύνορα του Λονγκέιγ αυξήθηκαν τρεις φορές, καθώς συγχωνεύτηκε με τους γύρω δήμους· υπήρξε αποσυγχώνευση το 2006.

Το Λονγκέιγ είναι μια οικιστική, εμπορική και βιομηχανική πόλη. Ενσωματώνει ορισμένα αστικά χαρακτηριστικά, αλλά ουσιαστικά είναι προάστιο. Μπορεί να χαρακτηριστεί ως αμιγώς οικιστική πόλη, καθώς μεγάλο μέρος των κατοίκων της μετακινούνται για να εργαστούν στο Μόντρεαλ. Τα περισσότερα κτίρια είναι μονοκατοικίες που κατασκευάστηκαν κατά τη μεταπολεμική περίοδο. Η πόλη αποτελείται από τρεις δήμους: Λε Βιέ-Λονγκέιγ, Σαιντ-Υμπέρ και Γκρίνφιλντ Παρκ. Είναι, επίσης, έδρα της δικαστικής περιοχής του Λονγκέιγ.

## Κλίμα

## Παραπομπές


## Εξωτερικοί σύνδεσμοι

*Επίσημη ιστοσελίδα
*Michel Pratt, ''Dictionnaire historique de Longueuil'' 
*Michel Pratt, ''Longueuil 1657-2007''  

Κατηγορία:Πόλεις του Κεμπέκ